|  |  |
| --- | --- |
| CSERNÁTONI ATTILA  Geográfus Osztatlan, 13. félév  Eötvös Loránd Tudományegyetem Természettudományi Kar |  |

Témavezető:

|  |
| --- |
| Telbisz Tamás  egyetemi adjunktus, ELTE TTK |

A Királyerdő-hegység töbreinek térinformatikai vizsgálata

A Királyerdő-hegység gazdag felszíni és felszín alatti karsztformákban, melyek a több mint 450 km2 kiterjedésű mészkőterületen alakultak ki. Leginkább töbrökben, uvalákban, komplex oldásos formákban, barlangokban és szurdokokban nyilvánulnak meg, Románia második legnagyobb karsztfennsíkján, mely a néhol több mint 3000 méter vastag mészkőrétegeivel, az Erdélyi-szigethegység északnyugati részét foglalja el. Térinformatikai módszerek alkalmazásával, töbörmorfológiai és –morfometriai vizsgálatokat végeztem, térképeket és származtatott mutatókat szerkesztettem, a töbrök, domborzat, vízrajz és geológiai felépítés összefüggéseit kutattam, valamint a szakirodalom és meglévő térképek adatait vetettem össze saját eredményeimmel. Ilyen jellegű kutatás még nem folyt a területen, így a felszín komplex vizsgálata és a fejlődéstörténet szempontjából fontos állomásnak tűnik. A tisztán térképszerkesztő szoftverek által elvégezhető elemzéseket kiegészítettem saját, terepen gyűjtött műszeres mérésekkel. Az eredmények egyes esetekben igazolták, más esetekben cáfolták a szakirodalom állításait. Bebizonyosodott a térinformatikai alkalmazások fontossága az ilyen jellegű vizsgálatokban.